ନୀଳଗିରି :(ସୌମ୍ୟା ସାଇ ବାରିକ) ଅଙ୍ଗନ୍ ବାଡ଼ି କର୍ମୀ ଙ୍କ ମନ ମୁଖି କାର୍ଯ୍ୟ କୁ ଗ୍ରାମବାସୀ ମାନେ ବିରୋଧ କରିବାରୁ ଘଟଣା ସ୍ଥଳ ରେ ଉତ୍ତେଜନା ସୃଷ୍ଟି ହୋଇଛି। ଘଟଣା ରୁ ଜଣା ପଡିଛି, ଓଉପଦା ବ୍ଲକ, କାଣ୍ଡ ଗରଡି ପଞ୍ଚାୟତ ବାରୁଦ୍ ଖାନା ଅଙ୍ଗନବାଡ଼ି କେନ୍ଦ୍ର ରେ କାର୍ଯ୍ୟରତ କର୍ମୀ ସୁକାନ୍ତି ମହାନ୍ତି ଙ୍କ ନାମ ରେ ଜି.କେ. ଏସ୍. ଅର୍ଥ ର ହେର ଫେର ଅଭିଯୋଗ ହୋଇଥିଲା। ବାରୁଦ୍ ଖାନା ଅଧିବାସୀ ମାନେ ଶ୍ରୀମତୀ ମହାନ୍ତି ଙ୍କୁ ବିଗତ ୧୦ ବର୍ଷ ର ୮୦ ହଜାର ଟଙ୍କାର ହିସାବ ମାଗିଥିଲେ । ସେଥି ପାଇଁ ଗ୍ରାମରେ ଏକ ଗ୍ରାମ ବୈଠକ ଡକା ଯାଇଥିଲା।
ବୈଠକ ରେ ଶ୍ରୀମତୀ ମହାନ୍ତି ଗୋଟିଏ ବର୍ଷ ର ହିସାବ ଦେବାକୁ ରାଜି ହୋଇଥିଲେ। ଏହି କଥା କୁ ନେଇ ଦିଦି ଓ ଗ୍ରାମ ବାସୀ ଙ୍କ ମଧ୍ୟରେ କଥା କଟାକଟି ପରେ ଉତ୍ତ୍ୟକ୍ତ ଲୋକେ ଶ୍ରୀମତୀ ମହାନ୍ତି ଙ୍କୁ ଅଟକ ରଖିଥିଲେ । ଖବର ପାଇ ଈଶ୍ୱର ପୁର ଫାଣ୍ଡି ପୋଲିସ୍ ଘଟଣା ସ୍ଥଳ ରେ ପହଞ୍ଚି ଗ୍ରାମ ବାସୀ ଙ୍କୁ ବୁଝା ସୁଝା କରି ଦିଦି ଙ୍କୁ ଉଦ୍ଧାର କରିଥିଲେ। ଆଗାମୀ ୩୦ ତାରିଖ ଦିନ ବୈଠକ ରେ ସମସ୍ତ ହିସାବ ଦେବାକୁ ରାଜି ହେବା ପରେ ଘଟଣା ସ୍ଥଳ ରେ ଉତ୍ତେଜନା ହ୍ରାସ ପାଇଥିଲା।
